דבר ראשון לפני שנתחיל – אם לא יצא לכם לקרוא את הפוסט על חגיגת שנה לפיקסל פרפקט אתם מוזמנים לקרוא. בנוסף רציתי להזמין אתכם להירשם לניוזלטר השבועי החדש של פיקסל פרפקט מגזין – עם עדכונים על פוסטים מהשבוע האחרון, חינמיים כל שבוע, וגם סקופים מעולם העיצוב. אני ממליץ בחום להירשם!
Speckyboy הוציאו פוסט עם 30 אפליקציות "פיקסל פרפקט" לאייפד.
Land of Web הוציאו פוסט עם השראה מעיצובי אתרים לכנסים וארועים. זהו ז'אנר של אתרים שתמיד משקיעים בו לכן תמצאו שם אחלה של אתרים להשראה, ובכלל בארץ יש לנו את האתר של UX on Beer שהוא דוגמה מצויינת לאתר מושקע לאירוע.
Noupe הוציאו פוסט מדהים עם אוסף של אינפוגרפיקות טיפוגרפיות שיגרמו לכם להזיל ריר.
סמאשינג הוציאו פוסט אשר מסקר את סוגי הפילטור והמושגים השונים בפונקציונליות של חיפוש באפליקציות מובייל. בטוח כולכם מכירים את הסוגים, אבל זה נחמד לעשות קצת סדר בראש ולדעת את המושגים המקצועיים לכל דבר. מכירים את ההרגשה הכיפית שאתם אומרים לעצמכם "אה, וולאה? לא ידעתי שקוראים לזה ככה…"
One Extra Pixel הוציאו פוסט על השיקולים בתכנון ועיצוב טפסים לאתרים ברשת. זה פוסט די קצר ובסיסי אבל כדאי לקרוא. במיוחד לאלו מביננו שבתחילת דרכם בעולם חווית המשתמש והעיצוב ברשת.
Design Shack הוציאו פוסט ביקורת על העיצוב החדש של גוגל פלוס. למי שלא יודע, גוגל פלוס חידשו את עיצוב הממשק (UI) שלהם.
Design Modo הוציאו מדריך מעולה ליצירת תפריט מתרחב (דרופדאון) באמצעות HTML ו-CSS3 בלבד. אני בדרך כלל תמיד מתלבט אם לשים טוטוריאלים מסוג זה בקטגורית "קוד ופרונט אנד" אבל אני חושב שזה מאוד חשוב למעצבים שביננו שמדלגים אוטומטית על קטגוריה זו. אשמח לשמוע בתגובות את דעתכם בעניין.
Noupe הוציאו טוטוריאל לעיצוב מפה עם קווי קיפול באילוסטרייטור. זה לא קל כמו שזה נראה… שווה לבדוק את הטוטוריאל הזה.
סמאשינג מגזין הוציאו פוסט חזק – "CSS Sprites Revisited". ספרייטים ידועים כשיטה יעילה ביותר וחסכונית במקום לאחסון תמונות והצגתן באתר שלכם. למי שמעוניין בקריאה על הנושא בעברית – ניתן לקרוא את הפוסט שכתבתי על CSS ספרייטים בפיקסל פרפקט מגזין.
הפוסט בסמאשינג מדבר על טכניקות חדשות ליצירת CSS ספרייטס. בפוסט תוכלו למצוא גם סקריפט ליצירת גרידים בפוטושופ, ועוד כלים מועלים. שווה לקרוא גם את התגובות כי יש שם חברה שמציעים עוד שיטה ליצירת ספרייטים.
כריס ספונר הוציא פוסט מעולה בליין 25 עם אוסף קישורים יעילים על מנת להתחיל ללמוד אנימציות Keyframes@ ב-CSS3.
Speckyboy הוציאו ערכת UI מעולה להורדה ושימוש חינם.
כריס ספונר בבלוג spoongraphics הוציא ערכה ענקית של מברשות, פטרנים, טקסטורות ואלמנטים עיצוביים וקטוריים לעיצובי גראנג'.7 מגה של דברים טובים.
לסיום, יש לנו את Land of Web שהוציאו ערכה חינמית של אייקונים לרשתות חברתיות בסגנון של כרטיסים.